गत हप्ता उठेका भ्रष्टाचारका मुद्वाले नेपालको सवैभन्दा ठूलो रोगनै भ्रष्टाचार हो भन्ने तथ्य सार्वजनिक भएको छ । अदालत, संवैधानिक अंग, ब्यवस्थापिका र कार्यपालिकीय अंगमासमेत् यस प्रकारका अपत्यारिला र अनौठा घटना देखिएका छन् । त्यसोत यस्ता प्रतिवेदनहरु विगतमा पनि आउने गरेकै थिए तर, यो पटक किनपनि वढी चर्चा भएको छ भने एकातिर सरकार वलियो वनेको छ र अर्कोतिर यो सरकारले विशिष्ट पहिचान वनाउन खोजेका कारणले जो कोही पनि कारवाहीको दायरामा ल्याउनका लागि सरकारले खुट्टा कमाउने छैन भन्ने विश्वास पैदा भएको छ ।
